《次韵集津兄会群从王敦素宿王立之园明日西征》
宋代·晃冲之

秋高访幽居，风急桑未落。
天寒鸡犬静，地僻门巷阔。
主人避世贤，自说久栖泊。
呼儿出樽罍，梨栗亦不恶。
宾客四五人，谈笑动林薄。
夜阑惨无懽，离忧倏中作。
伯也天下士，千金轻一诺。
挥斥杨墨徒，正是邹鲁学。
如何但银鱼。生事了无托。
惜哉桃李姿，见笑葵与藿。
鸡鸣驱车行，令人意参错。